Hatodik a férfi, nyolcadik a nõi párbajtõrcsapat a világkupaversenyen
A magyar férfi párbajtõr-válogatott a hatodik helyen végzett Párizsban, a nõi csapat pedig nyolcadik lett Dubajban vasárnap az olimpiai kvalifikációs sorozatba tartozó világkupa-versenyen.
A Bányai Zsombor, Berta Dániel, Rédli András, Siklósi Gergely összeállítású együttes a 41 gárdát felvonultató hatalmas mezõnyben a 32 között kezdte szereplését, mégpedig a belgák elleni könnyed 45-19-es gyõzelemmel. Ezt követte a lengyelekkel szembeni 45-31-es siker, a negyeddöntõben viszont a franciák 45-35-re legyõzték a magyarokat úgy, hogy hét asszón keresztül szoros volt az állás, a hazaiak az utolsó kettõben léptek el. Az 5-8. helyekért rendezett mérkõzéseken a magyar válogatott elõbb 38-32-re nyert az izraeliek ellen, majd egyetlen tussal, 35-34-re kikapott a japánoktól.

A magyar válogatott célja, hogy csapatként szerezzen kvótát az olimpiára, mert akkor egyéniben is indulhat három vívó. Ehhez az egyéves kvalifikációs idõszakban az elsõ négy között kell végezni, illetve további négy csapat regionális eloszlásban kerül a nyolcas mezõnybe. A magyarok a párizsi eredményükkel a negyedikrõl a hatodik helyre csúsztak vissza a világranglistán.

A nõi párbajtõrözõk az Egyesült Arab Emírségekben versenyeztek, ahol a magyarok úgy végeztek a nyolcadik helyen a 29 csapatos mezõnyben, hogy - a hazai szövetség beszámolója szerint - a nyolcadöntõben bravúros gyõzelmet arattak a franciák felett. A Budai Dorina, Kun Anna, Muhari Eszter, Nagy Kinga alkotta csapat elõbb 45-37-re verte a brazilokat, majd 38-33-ra az esélyesebb franciákat.

Ezután viszont három vereség következett: a negyeddöntõben a kínaiak 45-33-ra bizonyultak jobbnak, az 5-8. helyért rendezett programban pedig a dél-koreaiak 45-38-ra, végül az észtek 45-40-re. A negyeddöntõbe kerülés jó eredménynek számít a nemzetközi rangsorban 12. magyarok számára, de az elõrelépéshez jelentõsebb bravúrok kellenek majd.

Tõrben egyéni Grand Prix-t rendeztek Sanghajban a férfiak és a nõk számára is. A fõtáblára egyetlen magyar jutott fel: Kreiss Fanni ott egy asszót nyert, így a legjobb 32 között fejezte be szereplését.

Itt kaphatóak a jegyek

A szervezõk a július 15-23. között megrendezésre kerülõ budapesti olimpiai kvalifikációs vívó-világbajnokság minden döntõs versenynapjára 5-6 ezer szurkolót, az eseményre összesen közel 30 ezer nézõt várnak. A jegyek a vb-re már megvásárolhatóak. A selejtezõkre a belépõk egységára 1000, a döntõkre 3000-4500 forint.
A jegyeket ide kattintva tudja megvásárolni.